**ANTROPOLOGIJA - Vprašanja za izpit**

VESNA VUK GODINA: Nature vs. Nurture

- Kakšna je povezava med naravo in vzgojo ter naravo in kulturo?

- Kako ta avtorica opredeljuje vprašanje razmerja med naturo in kulturo?

MIRCEA ELIADE: Kozmos in zgodovina - Mit o večnem vračanju

(za vsako poglavje) Razložite, kaj je v tem poglavju temeljni problem, npr. kako avtor opredeljuje simbolizem svetišča?

KANT: O pedagogiki

- Opredelite 4 Kantove definicije pojma vzgoje v tem besedilu in jih interpretirajte. Kako se razlikujejo?

- Kako Kant opredeli razmerje naravo, kulturo, vzgojo?

- Kako je vzgoja mogoč izhod iz zaprtega kroga subjektivnosti?

Kaspar Hauser (zbornik)

- Primerjajte proces socializacije pri običajnem otroku in pri Kasparju Po čem se razlikujeta?

- Kako Mladen Dolar (spremna beseda) utemelji tezo, da "izven kulture ni samo preprosta narava, temveč najprej in predvsem črka"? (Ta citat se nanaša na stavek, ki ga Kaspar ves čas ponavlja: "rad bi postal jezdec, tak kot moj oče".)

- Pojasnite, kako si je mogoče razložiti po eni strani naravno dobrosrčnost, poslušnost, podvrženost avtoriteti in po drugi strani patološko lažnivost Kasparja.

LEVI-STRAUSS: Rasa in zgodovina

(vprašanja se nanašajo na naslove poglavij) Razložite avtorjeve teze, temeljne ideje poglavja.

Kozmopolitizem in shizofrenija

- Ali je mit delirij? Primerjajte vsebino shizofreničnega delirija in mit indijancev Chinok po Straussu ter razložite razliko med mitom in psihotičnim delirijem (norostjo).

- Mit ni norost; razložite, zakaj ne!

MARGARET MEAD: Odraščanje na Samoi

- Opišite, kako avtorica v tem delu dokazuje tezo, da odraščanje ni nujno obdobje napetosti in napadov, kakršno je mladost naredila zahodna družba. Kakšna naj bi bila cena manjše zapletenosti življenja na Samoi? Kako avtorica dokazuje manjši konflikt osebnosti v adolescenci?

- Ali in kako lahko po Meadovi adolescenco razumemo kot obdobje odraščanja, v katerem se v življenjsko zgodbo dekleta na Samoi nujno spletajo simptomi konflikta in stresa oz. kaj se dogaja v adolescenci?

- Pojasnite, ali avtorica korektno opiše svobodno seksualnost kot element samojske kulture. Kako bi bilo mogoče interpretirati to študijo v primeru, da bi bilo področje seksualnosti na Samoi veliko bolj restriktivno urejeno (omejeno)? Ali s tem, da je zgrešena postavka o svobodni seksualnosti, pade celotna teza Meadove, da je adolescenca na Samoi manj konfliktna in stresna kot v zahodnih kulturah?

(teza ne pade, ker na adolescenco ne vpliva samo seksualnost!)

RADCLIFFE BROWN: Struktura in funkcija v primitivni družbi

(za vsako poglavje) Razložite podnaslove; kaj je hotel avtor s tem povedati?

- Razložite pojme, opredeljene v uvodu. (npr.: Kaj je družbeni proces?)

- Zakaj ni mogoče razumeti vprašanja plačila ob poroki brez proučevanja položaja, ki ga zavzema človek do svojih materinih sorodnikov oz. kako sta povezana dota ali plačilo ob poroki in položaj materinih sorodinlkov? (poglavje z naslovom ''Materin brat v južni Afriki'')